****

**KAIŠIADORIŲ RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL KAIŠIADORIŲ RAJONO SAVIVALDYBĖS TERITORIJOS BENDROJO PLANO KEITIMO KOREGAVIMO**

2022 m. balandžio d. Nr. V1E-

Kaišiadorys

Vadovaudamasi Lietuvos Respublikos vietos savivaldos įstatymo 29 straipsnio 8 dalies 14 punktu, Lietuvos Respublikos teritorijų planavimo įstatymo 3 straipsnio 1 ir 2 dalimis, 6 straipsnio 2 ir 3 dalimis, 14 straipsnio 6 dalimi, 28 straipsnio 2, 6 ir 12 dalimis, Lietuvos Respublikos savivaldybių infrastruktūros plėtros įstatymo 4 straipsnio 1 dalies 1 punktu ir 5 straipsnio 1 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ 131, 136, 139 punktais:

1.N u s p r e n d ž i u pradėti rengti Kaišiadorių rajono savivaldybės teritorijos bendrojo plano keitimo, patvirtinto Kaišiadorių rajono savivaldybės tarybos 2021 m. balandžio 29 d. Nr. V17E – 72 „Dėl Kaišiadorių rajono savivaldybės teritorijos bendrojo plano keitimo patvirtinimo“, koregavimą, nekeičiant galiojančio Kaišiadorių rajono savivaldybės teritorijos bendrojo plano keitimo (toliau – bendrojo plano) tikslų.

2. N u s t a t a u planavimo uždavinius:

2.1. patikslinti planuojamosios teritorijos privalomuosius reikalavimus, panaikinti perteklinius, nustatyti papildomus ar pakeisti naujais planuojamosios teritorijos privalomuosius reikalavimus, kurie neprieštarautų nustatytiems planavimo tikslams ir uždaviniams;

2.2. įvertinti visuomenės ir kitus pasiūlymus, pagal vertinimo išvadas koreguoti bendrojo plano sprendinius arba pateikti motyvuotus atsakymus pasiūlymus pateikusiems asmenims dėl atsisakymo keisti ar koreguoti konkrečius bendrojo plano sprendinius;

2.3. ištaisyti technines bendrojo plano klaidas, panaikinti sprendinių spragas, išspręsti galiojančių sprendinių kolizijas;

2.4. įvertinti bei patikslinti teritorijų vystymo galimybes ir plėtros apimtis: nustatyti prioritetinės savivaldybės infrastruktūros vystymo etapus ir prioritetinės bei neprioritetinės plėtros teritorijas (savivaldybės teritoriją suskirstyti į zonas, kurioms būtų nustatomi skirtingi pagal savivaldybės infrastruktūros plėtros prioritetus diferencijuoti infrastruktūros plėtros mokesčiai); parengti atskirą brėžinį, kuriame būtų pažymėtos prioritetinės ir neprioritetinės savivaldybės infrastruktūros plėtros teritorijos ir vystymo etapai bei šio brėžinio aprašu papildyti aiškinamąjį raštą.

2.5. esant poreikiui, perkelti (detalizuoti) patvirtintų aukštesnio lygmens kompleksinio teritorijų planavimo dokumentų sprendinius;

2.6. panaikinti bendrojo plano sprendinių prieštaravimus įstatymų ir kitų teisės aktų reikalavimams;

2.7. kraštovaizdžio tvarkymo zonas Nr. 71.5, Nr. 81.1, Nr. 83.1 ir pagal poreikį kitas kraštovaizdžio tvarkymo zonas skaidyti į mažesnes zonas, mažinant urbanizuojamas teritorijas. Numatyti galimybę šiose ir kitose zonose rengti detaliuosius planus, kurių mažiausia apimtis turėtų būti kvartalas.

2.8. atskiru brėžiniu papildyti bendrąjį planą atsinaujinančių neiškastinių išteklių energijos (vėjo, saulės energija, aplinkos energija, geoterminiai, hidroterminiai ištekliai, hidroenergija ir biomasė, biodujos, įskaitant sąvartynų ir nuotekų perdirbimo įrenginių dujas, taip pat kitų atsinaujinančių neiškastinių išteklių, kurių panaudojimas technologiškai yra galimas dabar arba bus galimas ateityje) plėtros galimybėmis;

2.9. patikslinti kraštovaizdžio savitumui svarbias teritorijas, antropogeninius ir gamtinius elementus, vertingą kraštovaizdį reprezentuojančias apžvalgos vietas ir iš jų atsiveriančias panoramas, numatyti panoraminių regyklų vietas ir jų vizualinę apsaugą.

2.10. patikslinti bendrojo plano privalomuosius tekstinius reikalavimus, nurodant minimalius žemės sklypų dydžius, kuriuose išimtinais atvejais galima naujų gyvenamosios paskirties, pagalbinio ūkio ir rekreacinių pastatų statyba.

2.11. numatyti elingų statybos galimybę vandens telkiniuose bendrajame plane nustatytoje rekreacijai skirtoje teritorijoje.

2.12. parengti visų bendrojo plano sprendinių įgyvendinimo programą, įkeliant ją į bendrąją TPSIS sistemą.

3 N u r o d a u šį įsakymą paskelbti savivaldybės interneto svetainėje.

4. N u r o d a u bendrojo plano koregavimo viešinimą atlikti bendrąja teritorijų planavimo dokumentų viešinimo procedūrų tvarka.

Šis įsakymas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Administracijos direktorė Vaida Babeckienė

Parengė

Asta Stalaučinskienė

2022-04-04